《与陈宰》
宋代·许月卿

到处逢人说大苏，一门兄弟古今无。
吹埙林五黟山马，鼓瑟陈双婺水凫。
定分有殊自鹏鷃，闲情无限尽龙猪。
归来坐倚蓬窗下，少挹春风过里闾。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。